b'\n_START_ARTICLE_\nGorazd Me\xc5\xa1ko\n_START_SECTION_\n\xc5\xa0tudij in kariera\n_START_PARAGRAPH_\nDiplomiral je leta 1991 (Pedago\xc5\xa1ka fakulteta v Ljubljani). Leta 1992 se je zaposlil na Vi\xc5\xa1ji \xc5\xa1oli za notranje zadeve. Magistrski \xc5\xa1tudij je pod mentorstvom Francija Brinca in Mirana \xc4\x8cuka zaklju\xc4\x8dil leta 1994. Leta 1995 se je usposabljal na In\xc5\xa1titutu za kriminologijo (Univerza v Cambridgeu, Zdru\xc5\xbeeno kraljestvo). Leta 1996 je dobil \xc5\xa1tipendijo za obetajo\xc4\x8de mlade znanstvenike iz Vzhodne Evrope in spoznaval kriminolo\xc5\xa1ko raziskovanje na Centre for Criminology (Univerza v Oxfordu). Leta 1998 je pod mentorstvom Vinka Skalarja in Mirana \xc4\x8cuka doktoriral. Leta 1999 je bil \xc5\xa1tipendist Evropske komisije in se pri profesorju Rogerju Hoodu (Univerza v Oxfordu) u\xc4\x8dil predavati kriminologijo. Leta 2001 je dobil \xc5\xa1tipendijo OSI-HESP za podoktorski \xc5\xa1tudij kriminalne prevencije na In\xc5\xa1titutu za kriminologijo (Institute of Criminology) v Cambridgeu. Med 2002 in 2004 je bil nacionalni korespondent v projektu Odzivanje na vsakodnevno nasilje v demokrati\xc4\x8dni dru\xc5\xbebi Sveta Evrope. Leta 2004 je postal prvi predstojnik In\xc5\xa1tituta za varstvoslovje na Fakulteti za policijsko-varnostne vede Univerze v Mariboru. Od 2005 do 2008 je bil \xc4\x8dastni \xc4\x8dlan Oddelka za kriminologijo, (Univerza v Leicestru (). Leta 2009 je postal redni profesor za kriminologijo na Univerzi v Mariboru. Med 2007 in 2015 je bil dekan Fakultete za varnostne vede Univerze v Mariboru. Od leta 2011 je gostujo\xc4\x8di predavatelj na In\xc5\xa1titutu za kriminologijo Univerze v Cambridgeu.\n_START_SECTION_\nDela\n_START_PARAGRAPH_\nRaziskovalna dejavnost V za\xc4\x8detku raziskovalne kariere je najprej preu\xc4\x8deval kriminalne kariere in kriminalni \xc5\xbeivljenjski slog obsojencev, nato je raziskovanje nadaljeval na podro\xc4\x8dju policijske dejavnosti in prepre\xc4\x8devanja kriminalitete. Na \xc5\xa1tudijskih obiskih v Veliki Britaniji, ZDA in drugih evropskih dr\xc5\xbeavah si je pridobival izku\xc5\xa1nje za primerjalne kriminolo\xc5\xa1ke \xc5\xa1tudije. Med 2006 in 2009 je bil kot \xc4\x8dlan vodstva GERN dejaven pri pripravi in izvedbi Evropskega projekta CRIMPREV. V istem obdobju je bil sodelavec v projektu izmenjave \xc5\xa1tudentov iz EU (Univerze Keele, Grenobel in Maribor) in Avstralije (Univerze Griffith, Monash, Western Sydney in Monash). Vodil je tudi nacionalne raziskovalne projekte, ki so dobili mednarodno razse\xc5\xbenost (ekolo\xc5\xa1ka kriminaliteta, legitimnost policijske dejavnosti). Sodeloval je tudi v mednarodnih v projektih o varnosti v lokalnih skupnostih URBIS in EFUS/EEMUS. Izvedel je ve\xc4\x8d primerjalnih kriminolo\xc5\xa1kih \xc5\xa1tudij na obmo\xc4\x8dju biv\xc5\xa1e Jugoslavije in Vzhodne Evrope. Od leta 2009 v okviru projekta PADS+ dejavno sodeluje pri empiri\xc4\x8dnem testiranju situacijskoakcijske teorije in dejavnikov prestopni\xc5\xa1tva._NEWLINE_Znanstveni \xc4\x8dlanki Gorazd Me\xc5\xa1ko je objavil \xc4\x8dlanke o policijski dejavnosti in zagotavljanju varnosti v lokalnih skupnostih (), legitimnosti policijske dejavnosti (), strahu pred kriminaliteto (), spo\xc5\xa1tovanju pravil v zaporih (), dejavnikih prestopni\xc5\xa1tva mladih (), () in zagotavljanju varnosti v urbanih okoljih ()._NEWLINE_Poglavja v znanstvenih monografijah Dela v znanstvenih publikacijah predstavljajo predvsem primerjalne \xc5\xa1tudije o policijski dejavnosti (), viktimizaciji in strahu pred kriminaliteto (), ekolo\xc5\xa1ki kriminaliteti () in prepre\xc4\x8devanju kriminalitete ()._NEWLINE_Urednik monografij in tematskih \xc5\xa1tevilk mednarodnih revij Gorazd Me\xc5\xa1ko je uredil ve\xc4\x8d publikacij o okoljski kriminaliteti (2011 in 2013), penologiji v Sloveniji, policijski dejavnosti v Srednji in Vzhodni Evropi (2013) ter zaupanju in legitimnosti kazenskega pravosodja v Evropi .\n_START_SECTION_\nPriznanja\n_START_PARAGRAPH_\nGorazd Me\xc5\xa1ko je leta 2014 prejel Zoisovo nagrado za razvojno in raziskovalno dejavnost na podro\xc4\x8dju ekolo\xc5\xa1ke kriminologije.'